REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/496-14

28. decembar 2014. godine

B e o g r a d

Z A P I S N I K

70. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 28. DECEMBRA 2014. GODINE

 Sednica je počela u 10,30 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Veroljub Arsić, Biljana Pantić Pilja, Svetislav Vukmirica, Petar Petrović, Žarko Obradović, Nenad Nikolić, zamenik člana Odbora, Tanja Tomašević Damnjanović, Balint Pastor i Vesna Besarović.

 Sednici nisu prisustvovali članovi Odbora: Žarko Mićin, Dragan Nikolić, Katarina Rakić, Neđo Jovanović, Mirko Čikiriz, Vesna Martinović i prof. dr Janko Veselinović, kao ni njihovi zamenici.

 Sednici su prisustvovali: Olga Antić i Neda Mijatović Bojanović iz Ministarstva rudarstva i energetike.

 Na predlog predsednika Odbora, jednoglasno (sa 10 glasova ZA) je usvojen sledeći

D n e v n i r e d :

1. Razmatranje amandmana na Predlog zakona o energetici, koji je podnela Vlada.

1. tačka dnevnog reda. Razmatranje amandmana na Predlog zakona o energetici, koji je podnela Vlada.

Pre prelaska na odlučivanje o ovoj tački dnevnog reda, za reč se javila Neda Mijatović Bojanović, iz Ministarstva rudarstva i energetike i obrazložila stav Vlade o amandmanu na član 13. Predloga zakona, koji su zajedno podneli narodni poslanici Ivan Jovanović, Borislav Stefanović i Dragan Šutanovac.

Odbor je u skladu sa članom 164. Poslovnika Narodne skupštine ponovo razmotrio amandman na član 13. koji su zajedno podneli narodni poslanici Ivan Jovanović, Borislav Stefanović i Dragan Šutanovac, na Predlog zakona o energetici i smatra da je amandman u skladu sa Ustavom i pravnim sistemom Republike Srbije.

 Odbor je odluku doneo jednoglasno (sa 10 glasova ZA).

 Za izvestioca Odbora na sednici Narodne skupštine određen je predsednik Odbora.

 Sednica je završena u 10,40 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović